fr en da en en en en da en da en en en fr es en sv da en da nl de en de de nb en en en de da en da da da de da da da da en en fr da en en da sv it da fr da da de da ru da en
Inka Sigel - Galerie Parnasse
Kærligheden til tryk 2021
Vi elsker ler 2019
NONFIGURATIVE FORMER I ET FLYDENDE UNIVERS
I Inka Sigels værker møder vi i nonfigurative former i et flydende og svævende univers. Paletten skifter fra lyse til mørke farver - fra transparent til pastos maling. Man fornemmer at megen inspiration er hentet fra naturen, fra både hav og skov og himmel. Nogle steder finder man fragmenter af kendte strukturer - såsom tang og fuglevinger, nogle steder er de lavet i form af mindre syninger på lærredet. Disse syninger eller broderier på malerierne er en af Inka Sigels særkende, som hun har forfinet til en helt særegen struktur og stoflighed. Syningerne skaber en bro mellem det mere drømmeagtige udtryk og billedets materialitet, og giver på en måde liv til forestillingen om naturens re-kreation. I billederne synes jord - , vand- og luftelementet næsten at fusionere til en egen dimension, beskueren henstilles til et sted udenfor menneskeverdenen som vi kender den, hvor man drømmeagtigt og vægtløst kan flyde med og lade sig opsluge for et lille stykke tid, af en vidunderlig blød og majestætisk ukendt natur.
Rum for refleksion og fascination
I nogle arbejder synes Inka Sigel at hente inspiration fra åkande-motiver og det organiske liv i søer, og således henviser til romantikkens blide naturperception. Men kompositionerne i Inka Sigels malerier er meget svungne og dramatiske der varsler et brud med det bestående og overgangen til noget nyt. Her er kontraster mellem store og små farveflader, lyse og mørke skygger. Inka Sigels billeder kan ses på som samtidsaktuelle også i kontekst af nyere trends med interesse for naturen, i form af biokunst og bioæstetik. Men hvor hun så med maleriet skaber rum for refleksion og fascination over hvordan naturen selv, hinsides menneskets forestillingsevne, har en helt særlig evne til skabelse af liv.
Inka Sigel (1967) er født i Tyskland, bosat i Danmark siden 1989. Hun er medlem af BKF og Kunstnersammenslutningen ”Grænselandsudstillingen”. Inka Sigel har lavet større udsmykningsopgaver i såvel maleri og i glas/mosaik; bl.a. har hun udsmykket foyeren i Den Kongelige Danske Ambassade i Berlin, Flyvestationen Karup for Forsvarets Bygningstjeneste, Beierholm i Aarhus, "Amaliehaven" i Augustenborg. Lige nu arbejder hun på en større glasudsmykning til Duborg Skolen i Flensborg, der fejrer 100 år i 2020 - 2 historiske Glasruder til Festsalen. Materialer: Akryl og syning på lærred.
"Lautlos" (105x105) Acryl og syninger på lærred.
"Meerespflanze" (105x130) Acryl og syninger på lærred.
"Erwachenes Licht" (105x140) Acryl og syninger på lærred.
Rosensgade 22 - baghuset
DK 8000 Aarhus C
Kontakt os: +45 8613 1296
Skriv til os: hello@galerieparnasse.dk
Mandag-LUKKET | Tirsdag-fredag 10-17.30 | Lørdag - 10-15.00
Copyrights Galerie Parnasse 2018 - Website by ivimedia